ddrg/super_eurlex huggingface dataset:
Neuvoston asetus (ETY) N:o 519/93, annettu 2 päivänä maaliskuuta 1993, Euroopan talousyhteisön ja Viron tasavallan välisiä kalastussuhteita koskevan sopimuksen tekemisestä



Virallinen lehti nro L 056 , 09/03/1993 s. 0001 - 0001

Suomenk. erityispainos Alue 4 Nide 5 s. 0006

Ruotsink. erityispainos Alue 4 Nide 5 s. 0006



NEUVOSTON ASETUS (ETY) N:o 519/93, annettu 2 päivänä maaliskuuta 1993, Euroopan talousyhteisön ja Viron tasavallan välisiä kalastussuhteita koskevan sopimuksen tekemisestä EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen (), ottaa huomioon Euroopan parlamentin lausunnon (), sekä katsoo, että yhteisö ja Viron tasavalta ovat neuvotelleet ja parafoineet niiden välisiä kalastussuhteita koskevan sopimuksen, ja on yhteisön etujen mukaista hyväksyä tämä sopimus, ON ANTANUT TÄMÄN ASETUKSEN: 1 artikla Hyväksytään yhteisön puolesta Euroopan talousyhteisön ja Viron tasavallan välisiä kalastussuhteita koskeva sopimus. Sopimusteksti on tämän asetuksen liitteenä. 2 artikla Neuvoston puheenjohtajalla on oikeus nimetä henkilöt, joilla on valtuudet allekirjoittaa sopimus yhteisöä sitovasti (). 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 2 päivänä maaliskuuta 1993. Neuvoston puolesta Puheenjohtaja J. TRØJBORG () EYVL N:o C 304, 21.11.1992, s. 8 () Lausunto annettu 12 päivänä helmikuuta 1993. () Neuvoston pääsihteeristö julkaisee sopimuksen voimaantulopäivän Euroopan yhteisöjen virallisessa lehdessä.
KOMISSION ASETUS (ETY) N:o 620/93, annettu 17 päivänä maaliskuuta 1993, oliiviöljyn ja uutetun oliiviöljyn ominaisuuksista sekä niiden määritysmenetelmistä annetun asetuksen (ETY) N:o 2568/91 muuttamisesta



Virallinen lehti nro L 066 , 18/03/1993 s. 0029 - 0029

Suomenk. erityispainos Alue 3 Nide 48 s. 0237

Ruotsink. erityispainos Alue 3 Nide 48 s. 0237



KOMISSION ASETUS (ETY) N:o 620/93, annettu 17 päivänä maaliskuuta 1993, oliiviöljyn ja uutetun oliiviöljyn ominaisuuksista sekä niiden määritysmenetelmistä annetun asetuksen (ETY) N:o 2568/91 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (ETY) N:o 2046/92(2), ja erityisesti sen 35 a artiklan, sekä katsoo, että komission asetuksessa (ETY) N:o 2568/91(3), sellaisena kuin se on viimeksi muutettuna asetuksella (ETY) N:o 183/93(4), määritellään muiden muassa uutetun oliiviöljyn ominaisuudet ja niihin liittyvät määritysmenetelmät, tietyissä tuottajajäsenvaltioissa tehdyistä määrityksistä saatujen tulosten perusteella olisi mukautettava uutettujen oliiviöljyjen trilinoleiinipitoisuutta näiden tuotteiden luonnollisten ominaisuuksien huomioon ottamiseksi, sen vuoksi on syytä muuttaa asetuksen (ETY) N:o 2568/91 liite I, ja tässä asetuksessa säädetyt toimenpiteet ovat rasvojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 2568/91 liitteen I sarakkeen "Trilinoleiini" 7, 8 ja 9 kohdan arvot seuraavasti: "7 Jalostamaton uutettu oliiviöljy M 0,7 8 Puhdistettu uutettu oliiviöljy M 0,6 9 Uutettu oliiviöljy M 0,6". 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä maaliskuuta 1993. Komission puolesta René STEICHEN Komission jäsen (1) EYVL N:o 172, 30.9.1966, s. 3025/66 (2) EYVL N:o L 215, 30.7.1992, s. 1 (3) EYVL N:o L 248, 5.9.1991, s. 1 (4) EYVL N:o L 22, 30.1.1993, s. 58
Neuvoston asetus (EURATOM, EHTY, ETY) N:o 1419/93, annettu 3 päivänä kesäkuuta 1993, virkamiesten, joilla on asemapaikka kolmansissa maissa, palkkoihin sovellettavien korjauskertoimien vahvistamisesta



Virallinen lehti nro L 140 , 11/06/1993 s. 0001 - 0003

Suomenk. erityispainos Alue 1 Nide 3 s. 0018

Ruotsink. erityispainos Alue 1 Nide 3 s. 0018



NEUVOSTON ASETUS (EURATOM, EHTY, ETY) N:o 1419/93, annettu 3 päivänä kesäkuuta 1993, virkamiesten, joilla on asemapaikka kolmansissa maissa, palkkoihin sovellettavien korjauskertoimien vahvistamisesta EUROOPAN YHTEISÖJEN NEUVOSTO, joka ottaa huomioon Euroopan yhteisöjen yhteisen neuvoston ja yhteisen komission perustamisesta tehdyn sopimuksen, ottaa huomioon Euroopan yhteisöjen virkamiehiin sovellettavat henkilöstösäännöt ja muuta henkilöstöä koskevat palvelussuhteen ehdot, jotka on vahvistettu asetuksella (ETY, Euratom, EHTY) N:o 259/68 () ja muutettu viimeksi asetuksella (ETY, Euratom, EHTY) N:o 3761/92 (), ja erityisesti niiden liitteessä N:o X olevan 13 artiklan ensimmäisen alakohdan, ottaa huomioon komission ehdotuksen, sekä katsoo, että olisi otettava huomioon elinkustannusten kehitys kolmansissa maissa ja tämän vuoksi vahvistettava virkamiehille, joilla on asemapaikka kolmansissa maissa, heidän asemamaansa valuutassa maksettuun palkkaan 1 päivään heinäkuuta 1992 alkaen sovellettavat korjauskertoimet, ON ANTANUT TÄMÄN ASETUKSEN: 1 artikla Vahvistetaan virkamiehille, joilla on asemapaikka kolmansissa maissa, heidän asemamaansa valuutassa maksettuun palkkaan 1 päivään heinäkuuta 1992 alkaen sovellettavat korjauskertoimet liitteessä esitetyllä tavalla. Näiden palkkojen maksamisessa sovellettavat vaihtokurssit ovat samat kuin Euroopan yhteisöjen yleistä talousarviota toteutettaessa sovellettavat vaihtokurssit tämän asetuksen voimaantulopäivämäärää edeltävän kuukauden osalta. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osin velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 3 päivänä kesäkuuta 1993. Neuvoston puolesta Puheenjohtaja N. HELVEG PETERSEN () EYVL N:o L 56, 4.3.1968, s. 1 () EYVL N:o L 383, 29.12.1992, s. 1 LIITE >TAULUKON PAIKKA>
Neuvoston asetus (ETY) N:o 1737/93, annettu 24 päivänä kesäkuuta 1993, Euroopan talousyhteisön ja Islannin tasavallan välisen kalastusta ja meriympäristöä koskevan sopimuksen tekemisestä



Virallinen lehti nro L 161 , 02/07/1993 s. 0001 - 0001

Suomenk. erityispainos Alue 4 Nide 5 s. 0027

Ruotsink. erityispainos Alue 4 Nide 5 s. 0027



NEUVOSTON ASETUS (ETY) N:o 1737/93, annettu 24 päivänä kesäkuuta 1993, Euroopan talousyhteisön ja Islannin tasavallan välisen kalastusta ja meriympäristöä koskevan sopimuksen tekemisestä EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon (), sekä katsoo, että Euroopan talousyhteisön ja Islannin tasavallan välisessä, kirjeenvaihtona tehdyssä, 2 päivänä toukokuuta 1992 allekirjoitetussa kalastussopimuksessa määrätään kalastussopimuksen tekemisestä mahdollisimman pian, ja viimeistään 31 päivään joulukuuta 1992 mennessä, ja yhteisö ja Islanti ovat neuvotelleet valmiiksi ja parafoineet sopimiksen kalastussuhteista, ja tämän sopimuksen hyväksyminen on yhteisön etujen mukaista, ON ANTANUT TÄMÄN ASETUKSEN: 1 artikla Hyväksytään yhteisön puolesta Euroopan talousyhteisön ja Islannin tasavallan välisiä kalastussuhteita koskeva sopimus. Sopimusteksti on tämän asetuksen liitteenä. 2 artikla Neuvoston puheenjohtajalla on oikeus nimetä henkilöt, joilla on valtuudet allekirjoittaa sopimus yhteisöä sitovasti. 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 24 päivänä kesäkuuta 1993. Neuvoston puolesta Puheenjohtaja B. WESTH () EYVL N:o C 150, 31.5.1993
KOMISSION ASETUS (ETY) N:o 1670/93, annettu 29 päivänä kesäkuuta 1993, alustavasta hankintaa koskevasta yhteenvedosta ja yhteisön tuesta eläinten ruokintaan käytettyjen CN-koodeihin 2309 90 31, 2309 90 33, 2309 90 41, 2309 90 43, 2309 90 51 ja 2309 90 53 kuuluvien tuotteiden hankkimiseksi Guyanaan annetun asetuksen (ETY) N:o 646/92 muuttamisesta



Virallinen lehti nro L 158 , 30/06/1993 s. 0030 - 0031

Suomenk. erityispainos Alue 3 Nide 50 s. 0129

Ruotsink. erityispainos Alue 3 Nide 50 s. 0129



KOMISSION ASETUS (ETY) N:o 1670/93, annettu 29 päivänä kesäkuuta 1993, alustavasta hankintaa koskevasta yhteenvedosta ja yhteisön tuesta eläinten ruokintaan käytettyjen CN-koodeihin 2309 90 31, 2309 90 33, 2309 90 41, 2309 90 43, 2309 90 51 ja 2309 90 53 kuuluvien tuotteiden hankkimiseksi Guyanaan annetun asetuksen (ETY) N:o 646/92 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon tiettyjä maataloustuotteita koskevista erityistoimenpiteistä Ranskan merentakaisten departementtien hyväksi 16 päivänä joulukuuta 1991 annetun neuvoston asetuksen (ETY) N:o 3763/91(1), sellaisena kuin se on muutettuna komission asetuksella (ETY) N:o 3714/92(2), ja erityisesti sen 3 artiklan 5 kohdan, sekä katsoo, että asetuksen (ETY) N:o 3763/91 3 artiklalla on tiettyjen eläinravinnoksi käytettävien viljatuotteiden osalta otettu markkinointivuosiksi 1991/1992 P1993/1994 käyttöön tuontimaksujen vapauttamisjärjestelmä sekä tuki muualta yhteisöstä tehtäviin hankintoihin, komission asetuksessa (ETY) N:o 646/92(3) on eläinravintotarpeiden mukaisesti vahvistettu Guyanan departementin kyseisten tuotteiden hankintoja koskeva yhteenveto markkinointivuosille 1991/1992 ja 1992/1993; on aiheellista määrittää tämä hankintoja koskeva yhteenveto markkinointivuodeksi 1993/1994, ja tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 646/92 liite tämän asetuksen liitteellä. 2 artikla Tämä asetus tulee voimaan 1 päivänä heinäkuuta 1993. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä kesäkuuta 1993. Komission puolesta René STEICHEN Komission jäsen (1) EYVL N:o L 356, 24.12.1991, s. 1 (2) EYVL N:o L 378, 23.12.1992, s. 23 (3) EYVL N:o L 69, 14.3.1992, s. 29 LIITE Guyanan tiettyjen eläinravinnoksi käytettävien tuotteiden hankintoja koskeva yhteenveto markkinointi- vuodelle 1993/1994 >TAULUKON PAIKKA>
KOMISSION ASETUS (ETY) N:o 1717/93, annettu 30 päivänä kesäkuuta 1993, Kanariansaarten humalanhankintaa koskevien erityistoimenpiteiden soveltamista koskevista yksityiskohtaisista säännöistä annetun asetuksen (ETY) N:o 2224/92 muuttamisesta



Virallinen lehti nro L 159 , 01/07/1993 s. 0102 - 0102

Suomenk. erityispainos Alue 3 Nide 50 s. 0143

Ruotsink. erityispainos Alue 3 Nide 50 s. 0143



KOMISSION ASETUS (ETY) N:o 1717/93, annettu 30 päivänä kesäkuuta 1993, Kanariansaarten humalanhankintaa koskevien erityistoimenpiteiden soveltamista koskevista yksityiskohtaisista säännöistä annetun asetuksen (ETY) N:o 2224/92 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon Kanariansaarten tiettyjä maataloustuotteita koskevista erityistoimenpiteistä 15 päivänä kesäkuuta 1992 annetun neuvoston asetuksen (ETY) N:o 1601/92(1), sellaisena kuin se on muutettuna komission asetuksella (ETY) N:o 3714/92(2) ja erityisesti sen 3 artiklan 4 kohdan, sekä katsoo, että komission asetuksessa (ETY) N:o 2224/92(3) vahvistetaan hankintaa koskevan ennakkoarvion määrä humalalle, joka vapautetaan tuontimaksusta kolmansista maista lähtöisin olevassa tuonnissa tai jota yhteisö tukee; kyseiset määrät olisi määritettävä ajanjaksolle 1 päivästä heinäkuuta 1993 30 päivään kesäkuuta 1994; saadun kokemuksen perusteella olisi samoin muutettava asianomaisen antaman vakuuden suuruutta, ja tässä asetuksessa säädetyt toimenpiteet ovat humalan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2224/92 seuraavasti. 1. Korvataan 1 artikla seuraavasti: "1 artikla Asetuksen (ETY) N:o 1601/92 2 ja 3 artiklaa sovellettaessa CN-koodiin 1210 kuuluvaa humalaa, joka vapautetaan kolmansista maista lähtöisin olevaan suoraan tuontiin Kanariansaarille liittyvästä tuontimaksusta tai jota yhteisö tukee, koskevan hankinnan ennakkoarvio vahvistetaan 500 tonniksi ajanjaksolle 1 päivästä heinäkuuta 1993 30 päivään kesäkuuta 1994." 2. Korvataan 4 artiklan 1 kohdan b alakohdan ilmaisu "5 ecua 100 kilogrammaa kohden" ilmaisulla "2,5 ecua 100 kilogrammaa kohden". 2 artikla Tämä asetus tulee voimaan 1 päivänä heinäkuuta 1993. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä kesäkuuta 1993. Komission puolesta René STEICHEN Komission jäsen (1) EYVL N:o L 173, 27.6.1992, s. 13 (2) EYVL N:o L 378, 23.12.1992, s. 23 (3) EYVL N:o L 218, 1.8.1992, s. 89
Neuvoston asetus (ETY) N:o 1989/93, annettu 19 päivänä heinäkuuta 1993, pellavan ja hampun tuen myöntämistä koskevista yleisistä säännöistä annetun asetuksen (ETY) N:o 619/71 muuttamisesta



Virallinen lehti nro L 182 , 24/07/1993 s. 0006 - 0006

Suomenk. erityispainos Alue 3 Nide 51 s. 0050

Ruotsink. erityispainos Alue 3 Nide 51 s. 0050



NEUVOSTON ASETUS (ETY) N:o 1989/93, annettu 19 päivänä heinäkuuta 1993, pellavan ja hampun tuen myöntämistä koskevista yleisistä säännöistä annetun asetuksen (ETY) N:o 619/71 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon pellava- ja hamppualan yhteisestä markkinajärjestelystä 29 päivänä kesäkuuta 1970 annetun neuvoston asetuksen (ETY) N:o 1308/70(1) ja erityisesti sen 4 artiklan 4 kohdan, ottaa huomioon komission ehdotuksen, sekä katsoo, että asetuksen (ETY) N:o 619/71(2) 3 artiklan 2 kohdan ensimmäisessä alakohdassa säädetään, että kuitupellavalle myönnettävästä kiinteästä tuesta puolet annetaan tuottajalle ja toinen puoli jalostajalle; asetuksella (ETY) N:o 1558/93(3) vahvistettu tällaisen pellavan tuen määrä markkinointivuodeksi 1993/1994 on selvästi suurempi kuin edeltävien markkinointivuosien tuki, millä korvataan pellavansiementen tuen poistaminen tämän pellavan osalta mainitusta markkinointivuodesta alkaen; kuitupellavan koko tuen jakautuma toimijoiden kesken nykyisin perustein muuttuisi huomattavasti tuottajien eduksi, koska tämä siementen tuki myönnettiin jalostajalle, ja tämä uusi jakautuma voisi nostaa keinotekoisesti yhteisön viljelyaloja; tämän vuoksi olisi säilytettävä entinen jakautuma; haluttu tavoite voidaan saavuttaa säätämällä, että 25 prosenttia kuitupellavan tuesta myönnetään tuottajalle ja 75 prosenttia jalostajalle, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 619/71 3 artiklan 2 kohdan ensimmäinen alakohta seuraavasti: "2 Ensisijaisesti kuitujen tuotantoon tarkoitetun pellavan tuesta neljäsosa on myönnettävä tuottajalle ja kolme neljäsosaa jokaiselle luonnolliselle henkilölle tai oikeushenkilölle, joka on tehnyt tuottajan kanssa ennen määritettävää päivää sopimuksen, jolla hän saa omistusoikeuden pellavanvarsiin. " 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan vuodesta 1993 alkaen korjattuihin pellavanvarsiin. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä heinäkuuta 1993. Neuvoston puolesta Puheenjohtaja A. BOURGEOIS (1) EYVL N:o L 146, 4.7.1970, s. 1. Asetus sellaisena kuin se on viimeksi muutettuna asetuksella (ETY) N:o 1557/93 (EYVL N:o L 154, 25.6.1993, s. 26). (2) EYVL N:o L 72, 26.3.1971, s. 2. Asetus sellaisena kuin se on viimeksi muutettuna asetuksella (ETY) N:o 2059/84 (EYVL N:o L 191, 19.7.1984, s. 6). (3) EYVL N:o L 154, 25.6.1993, s. 28
Neuvoston asetus (EY) N:o 3447/93, annettu 28 päivänä syyskuuta 1993, Euroopan talousyhteisön ja Argentiinan tasavallan välisiä merikalastussuhteita koskevan sopimuksen tekemisestä



Virallinen lehti nro L 318 , 20/12/1993 s. 0001 - 0001

Suomenk. erityispainos Alue 4 Nide 5 s. 0146

Ruotsink. erityispainos Alue 4 Nide 5 s. 0146



NEUVOSTON ASETUS (EY) N:o 3447/93, annettu 28 päivänä syyskuuta 1993, Euroopan talousyhteisön ja Argentiinan tasavallan välisiä merikalastussuhteita koskevan sopimuksen tekemisestä EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen (), ottaa huomioon Euroopan parlamentin lausunnon (), sekä katsoo, että Argentiina ja Euroopan talousyhteisö ovat neuvottelujen jälkeen 30 päivänä marraskuuta 1992 parafoineet merikalastusta koskevan sopimuksen, jolla tarjotaan yhteisön kalastajille uusia pyyntimahdollisuuksia ja johon sisältyy yhteisön puolelta myönnytyksiä, erityisesti tariffimyönnytys, ja mainittu sopimus on yhteisön etujen mukaisesti hyväksyttävä, ON ANTANUT TÄMÄN ASETUKSEN: 1 artikla Hyväksytään yhteisön puolesta Euroopan talousyhteisön ja Argentiinan tasavallan välisiä merikalastussuhteita koskeva sopimus. Sopimusteksti on tämän asetuksen liitteenä. 2 artikla Sopimuksen kattaman ajanjakson aikana yhteisön sopimuksessa tarkoitettujen toimien ja hankkeiden rahoituksen kokonaismäärä rajoitetaan 162,5 miljoonaan ecuun. Rahasumma sisältyy yhteisön voimassaoleviin rahoitusnäkymiin. Budjetista vastaava viranomainen määrittää kunakin varainhoitovuonna käytettävissä olevat määrärahat ottaen huomioon Euroopan yhteisöjen yleiseen talousarvioon sovellettavan varainhoitoasetuksen 2 artiklassa tarkoitetut moitteettoman hoidon periaatteet. 3 artikla Neuvoston puheenjohtaja suorittaa yhteisön puolesta sopimuksen 14 artiklassa määrätyn ilmoituksen. 4 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä syyskuuta 1993. Neuvoston puolesta Puheenjohtaja G. COËME () EYVL N:o C 64, 6.3.1993, s. 5 () EYVL N:o C 194, 19.7.1993
Komission asetus (EY) N:o 3451/93, annettu 16 päivänä joulukuuta 1993, omenoita ja päärynöitä koskevasta ennalta ehkäisevästä markkinoilta vetämisestä annetun asetuksen (ETY) N:o 1596/79 muuttamisesta



Virallinen lehti nro L 316 , 17/12/1993 s. 0009 - 0009

Suomenk. erityispainos Alue 3 Nide 54 s. 0039

Ruotsink. erityispainos Alue 3 Nide 54 s. 0039



KOMISSION ASETUS (EY) N:o 3451/93, annettu 16 päivänä joulukuuta 1993, omenoita ja päärynöitä koskevasta ennalta ehkäisevästä markkinoilta vetämisestä annetun asetuksen (ETY) N:o 1596/79 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(1), sellaisena kuin se on viimeksi muutettuna asetuksella (ETY) N:o 638/93(2), sekä erityisesti sen 15 a artiklan 2 kohdan, sekä katsoo, että komission asetukseen (ETY) N:o 1596/79(3), sellaisena kuin se on viimeksi muutettuna asetuksella (ETY) N:o 2647/92(4), sisältyy tyhjentävä ja pysyvä luettelo ennalta ehkäisevien markkinoilta vetämisten kohteeksi mahdollisesti joutuvista omena- ja päärynälajikkeista; kyseisen ennalta ehkäisevää markkinoilta vetämistä koskevan menettelyn toteuttamisen helpottamiseksi olisi kyseisestä luettelosta päätettävä erikseen joka kerta menettelyä toteutettaessa, ja tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 1596/79 4 artikla seuraavasti: "4 artikla Ennalta ehkäisevät markkinoilta vetämiset saavat koskea ainoastaan II luokan tuotteita sekä asetuksen (ETY) N:o 1035/72 33 artiklassa säädettyä menettelyä noudattaen vahvistettavaan luetteloon merkittyjä hedelmälajikkeita." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 16 päivänä joulukuuta 1993. Komission puolesta René STEICHEN Komission jäsen (1) EYVL N:o L 118, 20.5.1972, s. 1 (2) EYVL N:o L 69, 20.3.1993, s. 7 (3) EYVL N:o L 189, 27.7.1979, s. 47 (4) EYVL N:o L 266, 12.9.1992, s. 12
Komission asetus (ETY) N:o 3515/93, annettu 20 päivänä joulukuuta 1993, tietyille kalastustuotteille maksettavan siirtotuen soveltamista koskevista yksityiskohtaisista säännöistä 23 joulukuuta 1992 annetun asetuksen (ETY) N:o 3901/92 muuttamisesta



Virallinen lehti nro L 320 , 22/12/1993 s. 0008 - 0009

Suomenk. erityispainos Alue 4 Nide 5 s. 0163

Ruotsink. erityispainos Alue 4 Nide 5 s. 0163



KOMISSION ASETUS (ETY) N:o 3515/93, annettu 20 päivänä joulukuuta 1993, tietyille kalastustuotteille maksettavan siirtotuen soveltamista koskevista yksityiskohtaisista säännöistä 23 joulukuuta 1992 annetun asetuksen (ETY) N:o 3901/92 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon yhteisestä kalastus- ja vesiviljelytuotealan markkinajärjestelystä 17 päivänä joulukuuta 1992 annetun neuvoston asetuksen (ETY) N:o 3759/92 (), sellaisena kuin se on viimeksi muutettuna asetuksella (ETY) N:o 1891/93 (), ja erityisesti sen 14 artiklan 4 kohdan, sekä katsoo, että kuukauden toisena päivänä siirtotukeen sovellettavan muuntokurssin määräytymisperusteen vahvistaminen edellyttää komission asetuksessa (ETY) N:o 3901/92 (), sellaisena kuin se on muutettuna asetuksella (ETY) N:o 2134/93 (), esitetyn siirtotuen ennakon laskutavan muuttamista; sen vuoksi olisi muutettava liitettä, jossa määritellään tämä laskutapa, ja tässä asetuksessa säädetyt toimenpiteet ovat kalastustuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 3901/92 liite II tämän asetuksen liitteellä. 2 artikla Tämä asetus tulee voimaan 1 päivänä tammikuuta 1994. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä joulukuuta 1993. Komission puolesta Yannis PALEOKRASSAS Komission jäsen () EYVL N:o L 388, 31.12.1992, s. 1 () EYVL N:o L 172, 15.7.1993, s. 1 () EYVL N:o L 392, 31.12.1992, s. 29 () EYVL N:o L 191, 31.7.1993, s. 86 LIITE >KAAVION ALKU> "LIITE II LASKELMA SIIRTOTUEN ENNAKOSTA (1) (1) Ennakot lasketaan tarvittaessa väliaikaisten tietojen perusteella (lopulliset tiedot on vahvistettava kahden kuukauden kuluessa kyseisestä kuukaudesta)." >KAAVION LOOPU>